text: I Tønder får du flest kvadratmeter hus for en million kroner
  07 marts 2017 kl. 06.57
  Boligkøbere, der bosætter sig i Tønder Kommune, får flest kvadratmeter hus for en million kroner - nemlig 184. I landets dyreste kommune rækker millionen kun til 20 kvadratmeter.
  I Tønder kommune, som er landets billigste at købe hus i, kan du få 184 kvadratmeter hus for en million kroner. I landets dyreste kommune, Frederiksberg, får du ikke mere end 20 kvadratmeter for det samme. Det viser en opgørelse, som boligsiden.dk står bag.
  Det betyder, at der er 42.000 kroner i forskel pr. kvadratmeter ved at købe hus i landets billigste kommune sammenlignet med den dyreste. Der er tale om gennemsnitspriser, så der kan være store udsving også i den enkelte kommune.
  Tønder Kommune er det eneste sted i TV SYDs område, der er med i Top 10 over, hvor får du flest kvadratmeter hus for pengene - og der er ingen lokale kommuner med blandt de 10, hvor man får færrest kvadratmeter for en million kroner.
  
  